English: I'm very delighted to be able to speak in today's debate. It must be very hard, Cabinet Secretary, because I know that money is not infinite, but, as David Melding says, this is not a marginal issue, and these young people have every right to access the quality of treatment that we would expect throughout the entire NHS. The long and the short of it is that Wales should have a multidisciplinary paediatric rheumatology service. I also met Aimee at the event that was held last week, and had a moment of embarrassment, which I'm prepared to completely admit to. She was standing next door to someone else who was on crutches, so I kind of beelined for the person on crutches, because there was this other bright, sparky, bouncy little kid - you know, bing, bing, bing - and I thought, 'Oh, it must be this person', and they went, 'No, this is Aimee', and there she was. We had a great chat about shopping, about clothes, about getting into Cardiff town centre - really, really excited - and then her dad said to me, 'But tomorrow she'll probably be in a wheelchair.' That really brought it home to me, and I thought, 'Oh, my gosh'. What a thing to cope with when you're only - I think she's seven or eight. One minute you can whizz around and do everything, and the next minute that's it, you're completely constrained by two wheels. I also met a young man who was a bit older and, I have to say, probably a little bit more chippy, because teenage hormones were raging around his body, and he was finding it really tough. He was in a wheelchair and he was clutching a rugby ball and talking about various things, but he said that his life is really tough and he can't join in with this friends, he can't go out on trips and all the rest of it, and I just thought, 'Wow, that really brings it home. This is a life-experience limiting illness/condition/disease.' And that's the issue, because a lot of these young kids, if they get support - and one of the big supports that they need and they cannot get and which isn't available is physiotherapy and occupational therapy and psychotherapy that's specifically targets the kinds of experiences that they are going through. I had a long chat as well with Aimee's father, and he said that he could cope, albeit unwillingly, with having to come up to Cardiff and deal with the adult rheumatologist and so on, but what he really wanted to be able to do was to have near their home in Haverfordwest, trained physiotherapists who could help someone like Aimee to cope with what she's doing, to make her as strong as possible, to give her the best chance of going through this awful condition, and hopefully emerging out of it the other side as a young adult being the absolute best that she can possibly be. He's asked Withybush hospital and Glangwili and there's a real reluctance because they don't have the staff, they don't have the training, they don't have the knowledge, they don't have the skills. I met with the chief executive, and it was one of the things that we raised, because Aimee, the young man that I met and another young man that I met in my surgery - they all have that absolute right to have those kind of services. If I break my arm and I want physio, I expect to be able to deal with someone who knows how to help me get that strength back. So, much of this debate is centred on having a centre of excellence, which we absolutely need in Wales, based somewhere sensible where people can get to it, with a targeted paediatric specialist in charge. But it doesn't stop there. I think that's the heart of the spider. The legs that go out all through Wales must have all these support services. We must have the occupational therapists, we must have the physiotherapists, and we must have the psychological therapists, because the young man who came to see me in my constituency office was just very unhappy, very down about what was happening to him, very down about his experience, and he couldn't get the mental health support that he needed. So, it's a whole range - these people are not just a person with a problem; it's a complex issue. And I think it must be very hard to be suffering from something that can be so different on a day-to-day basis, and it must really upset the rhythms of your day. So, I would like to plead, Cabinet Secretary, for you to have a look at this whole area, to look at building a centre of excellence. We have the children's hospital. This could be an absolutely great base to start from and actually put somebody into there who can look after south Wales, and then make plans for how we look after north Wales as well, of course, because children up there are having to travel across borders and so on. So, we need to make sure that we can provide that to mitigate what is a deeply, deeply unpleasant condition. Final comment: we've talked a lot about public health, we talk a lot about the time bomb of the future, we talk a lot about empowering the patient, empowering the carer, hearing their voice and letting people make informed choices. Without having the staff in place and those people being trained to help these people, they can't do that, they can't have a voice, and they can't make informed choices, and that's what, Cabinet Secretary, we're asking you to consider putting in place. Thank you.
Welsh: Rwy'n falch iawn o gael siarad yn y ddadl heddiw. Rhaid ei bod yn anodd iawn, Ysgrifennydd y Cabinet, gan fy mod yn gwybod nad yw arian yn ddiderfyn, ond fel y dywed David Melding, nid yw hwn yn fater ymylol, ac mae gan y bobl ifanc hyn bob hawl i gael mynediad at driniaeth o'r ansawdd y byddem yn ei ddisgwyl drwy'r GIG yn gyfan. Swm a sylwedd y peth yw y dylai Cymru gael gwasanaeth rhewmatoleg pediatrig amlddisgyblaethol. Fe wnes innau hefyd gyfarfod ag Aimee yn y digwyddiad a gynhaliwyd yr wythnos diwethaf, ac rwy'n gwbl barod i gyfaddef fy mod wedi cael eiliad o embaras. Roedd hi'n sefyll wrth ymyl rhywun arall a oedd ar ffyn baglau, felly anelais yn syth am y person ar ffyn baglau, gan fod yna blentyn bach bywiog, hwyliog arall yn llawn bywyd - wyddoch chi, bing, bing, bing - ac fe feddyliais, 'O, rhaid mai dyma hi', a dyma hwy'n dweud, 'Na, hon yw Aimee', a dyna ble roedd hi. Cawsom sgwrs wych am siopa, am ddillad, am fynd i ganol Caerdydd - yn llawn cyffro - ac yna dywedodd ei thad wrthyf, 'Ond yfory mae hi'n debygol o fod mewn cadair olwyn.' Gwnaeth hynny argraff fawr arnaf, a meddyliais 'O, diar annwyl'. Am beth ofnadwy i ymdopi ag ef pan ydych ond yn - rwy'n meddwl ei bod hi'n saith neu'n wyth oed. Un funud gallwch wibio o gwmpas a gwneud popeth, a'r funud nesaf dyna ni, rydych wedi'ch cyfyngu'n llwyr gan ddwy olwyn. Hefyd, cyfarfûm â dyn ifanc a oedd ychydig yn hŷn ac mae'n rhaid i mi ddweud, roedd ychydig yn fwy anniddig yn ôl pob tebyg am fod hormonau'r arddegau yn tanio o gwmpas ei gorff ac roedd yn ei chael hi'n anodd iawn. Roedd mewn cadair olwyn ac yn gafael mewn pêl rygbi ac yn siarad am wahanol bethau, ond dywedodd fod ei fywyd yn anodd iawn ac ni all ymuno i wneud pethau gyda'i ffrindiau, ni all fynd ar dripiau a'r gweddill i gyd, ac fe feddyliais, 'Wow, mae hynny'n dod â'r peth yn fyw. Mae hwn yn salwch, cyflwr, afiechyd sy'n cyfyngu ar brofiadau bywyd.' A dyna'r broblem, oherwydd mae llawer o'r plant ifanc hyn, os ydynt yn cael cymorth - ac un o'r pethau mawr sydd eu hangen arnynt i'w cynorthwyo ac na allant ei gael ac nad yw ar gael yw ffisiotherapi a therapi galwedigaethol a seicotherapi sy'n targedu'n benodol y mathau o brofiadau y maent yn byw drwyddynt. Cefais sgwrs hir hefyd â thad Aimee, a dywedodd ei fod yn gallu ymdopi, er yn anfoddog, â gorfod dod i Gaerdydd a siarad â'r rhewmatolegydd oedolion ac yn y blaen, ond roedd yn awyddus iawn i gael ffisiotherapyddion wedi'u hyfforddi ger eu cartref yn Hwlffordd a allai helpu rhywun fel Aimee i ymdopi â'r hyn y mae hi'n ei wneud, i'w gwneud mor gryf ag y bo modd, i roi'r cyfle gorau iddi fynd drwy'r cyflwr ofnadwy hwn, a dod allan yn y pen arall gobeithio fel yr oedolyn ifanc gorau y gall hi fod. Mae wedi gofyn i Ysbyty Llwynhelyg a Glangwili ac mae yna amharodrwydd go iawn oherwydd nad oes ganddynt y staff, nid oes ganddynt yr hyfforddiant, nid oes ganddynt y wybodaeth, nid oes ganddynt y sgiliau. Cyfarfûm â'r prif weithredwr, ac roedd yn un o'r pethau a godwyd gennym, oherwydd bod gan Aimee, y dyn ifanc y cyfarfûm ag ef a dyn ifanc arall y cyfarfûm ag ef yn fy nghymhorthfa - mae gan bob un ohonynt hawl absoliwt i gael y mathau hynny o wasanaethau. Os wyf yn torri fy mraich ac eisiau ffisiotherapi, rwy'n disgwyl gallu siarad â rhywun sy'n gwybod sut i fy helpu i gael y cryfder hwnnw yn ôl. Felly, mae llawer o'r ddadl hon yn canolbwyntio ar gael canolfan ragoriaeth y mae ei gwir angen arnom yng Nghymru, wedi'i lleoli yn rhywle synhwyrol lle y gall pobl ei chyrraedd, gydag arbenigwr pediatrig targededig yn ei rheoli. Ond nid yw'n gorffen yn y fan honno. Dyna galon y corryn rwy'n credu. Mae'n rhaid i bob un o'r coesau sy'n mynd allan dros Gymru gael yr holl wasanaethau cymorth hyn. Mae'n rhaid i ni gael y therapyddion galwedigaethol, mae'n rhaid i ni gael y ffisiotherapyddion, ac mae'n rhaid i ni gael y therapyddion seicolegol oherwydd roedd y dyn ifanc a ddaeth i fy ngweld yn fy swyddfa etholaeth yn anhapus iawn, yn isel iawn ynglŷn â'r hyn oedd yn digwydd iddo, yn isel iawn ynglŷn â'i brofiad, ac ni allai gael y cymorth iechyd meddwl roedd ei angen. Felly, mae'n ystod gyfan - nid unigolyn â phroblem yw'r bobl hyn; mae'n fater cymhleth. Ac rwy'n meddwl o reidrwydd fod dioddef o rywbeth sy'n gallu bod mor wahanol o ddydd i ddydd yn anodd iawn, ac mae'n rhaid ei fod yn tarfu ar rythmau eich diwrnod. Felly, hoffwn ymbil arnoch, Ysgrifennydd y Cabinet, i edrych ar yr holl faes hwn, i ystyried adeiladu canolfan ragoriaeth. Mae gennym ysbyty plant. Gallai hyn fod yn sylfaen hollol wych i ddechrau ohono a rhoi rhywun yno sy'n gallu edrych ar ôl de Cymru ac yna gwneud cynlluniau ar gyfer sut i ofalu am ogledd Cymru yn ogystal, wrth gwrs, oherwydd, mae plant i fyny yno yn gorfod teithio ar draws ffiniau ac yn y blaen. Felly mae angen inni wneud yn siŵr y gallwn ddarparu hynny er mwyn lliniaru cyflwr sy'n annymunol tu hwnt. Sylw Terfynol: rydym wedi siarad llawer am iechyd y cyhoedd, rydym yn siarad llawer am y bom amser yn y dyfodol, rydym yn sôn llawer am rymuso'r claf, grymuso'r gofalwr, clywed eu llais a gadael i bobl wneud dewisiadau gwybodus. Heb gael y staff yn eu lle a hyfforddi'r bobl hynny i helpu'r bobl hyn, ni allant wneud hynny, ni allant gael llais, ac ni allant wneud dewisiadau gwybodus, a dyna beth, Ysgrifennydd y Cabinet, y gofynnwn i chi ystyried ei sefydlu. Diolch.